B4-1127/95

Päätöslauselma Euroopan siviilipalvelun järjestämisestä

Euroopan parlamentti, joka

- ottaa huomioon komission 22. syyskuuta 1995 antaman vastauksen suulliseen kysymykseen B4-0586/95 julkilausuman,

- ottaa huomioon komission jäsen Cressonin kulttuuri-, nuoriso- ja koulutusasioita sekä tiedotusvälineitä käsittelevälle valiokunnalle 23. maaliskuuta 1995 ja nuorisoasioita käsittelevälle neuvostolle 31. maaliskuuta 1995 esittelemät ajatukset,

- ottaa huomioon 19. tammikuuta 1994 antamansa päätöslauselman ((EYVL C 44, 14.2.1994, s. 103)) aseistakieltäytymisestä yhteisön jäsenvaltioissa,

- ottaa huomioon 17. toukokuuta 1995 antamansa päätöslauselman, joka koski Euroopan unionista tehdyn sopimuksen toimintaa vuoden 1996 hallitusten välistä konferessia silmällä pitäen ((Kyseisen istunnon pöytäkirja, osa II.)),

A. ottaa huomioon, että on tarpeellista auttaa luomaan tehokkaita Euroopan unionin nuoria kansalaisia koskevia yhteisiä toimia määrittelemällä ja toteuttamalla tällaisia ajatuksia käytännössä,

B. ottaa huomioon, että monet Euroopan maat ovat jo ottaneet lainsäädäntöönsä vaihtoehtoisen mahdollisuuden korvata asepalvelu siviilipalvelulla,

C. ottaa huomioon, että Euroopan kahtiajaon loppuminen ja yhä tiiviimmän yhteistyön kehittyminen Keski- ja Itä-Euroopan maiden kanssa asettaa Euroopan unionille uusia vaatimuksia ja haasteita,

D. ottaa huomioon, että on yhä tärkeämpää auttaa kehitysmaita,

E. ottaa huomioon edellä mainitun 19. tammikuuta 1994 antamansa päätöslauselman, erityisesti sen 7 kohdan, jossa vaaditaan komissiota esittämään eurooppalaisen siviilipalvelun järjestämistä, joka olisi avoin jäsenvaltioiden aseistakieltäytyjille ja vapaaehtoisille,

1. Kehottaa komissiota laatimaan ja toimittamaan parlamentile ja neuvostolle tiedonannon Euroopan siiviilipalvelun järjestämisestä, jotta voidaan aloittaa täysimittainen asianosaisten kansalaisjärjestöjen kuulemismenettely ja ryhtyä pohtimaan asian käytännön toteuttamista; kehottaa komissiota myös varmistamaan, että tällainen siviilipalvelu on täysin vapaaehtoinen, ja laatimaan erityisen oikeudellisen aseman vaapaaehtoisille,

2. Katsoo, että Euroopan siviilipalvelun luominen ei voi korvata kansallista lakisääteistä asepalvelua tai siviilipalvelua; katsoo kuitenkin, että tämän Euroopan unionin sekä nuoria naisia että miehiä koskevan erityistoimen olisi oltava yhteensopiva kansallisen siviilipalvelun kanssa ja että se olisi yhteensovitettava tällaisen palvelun kanssa,

3. Katsoo, että tämä toiminta, joka koskisi sekä nuoria naisia että miehiä, voisi lujittaa ja täydentää Euroopan unionin nuorten kansalaisten välistä vaihtoa, joka kasvaa huomattavasti Socrates- ja Youth for Europe - ohjelmien ansiosta, ja että tässä toiminnassa voitaisiin ottaa erityisesti huomioon epäedullisesta sosiaalisesta ympäristöstä tulevien nuorten etusijainen mahdollisuus siviilipalveluun; tämän tavoitteen saavuttamiseksi on välttämätöntä ryhtyä toimenpiteisiin, jotka on sovitettu epäedullisesta ympäristöstä tulevien nuorten mukaan tiedottamisen, pääsyn, valmistamisen ja seurannan osalta

4. Ehdottaa, että komissio harkitsee, olisiko mielekästä aloittaa kokeiluhankkeita esimerkiksi nuorisotyön ja marginaaliryhmien parissa tehtävän työn alalla, sekä ympäristöön ja kulttuuriin, suvaitsevuuden edistämiseen, rauhaan ja kansainväliseen solidaarisuuteen liittyvää toimintaa,

5. Katsoo, että sen tiedon avulla, jota saadaan komission tiedonantoon liittyvän kuulemismenettelyn tuloksena ja kokeiluhankkeiden tulosten perusteella, unionin toimielimet voivat tutkia mahdollisuuksia sellaisen pysyvän yhteisön välineen luomiseksi, jolla on riittävät oikeudelliset ja taloudelliset voimavarat,

6. Kehottaa komissiota laatimaan asiakirjan, joka liittyy Euroopan siviilipalveluun osallistumisen muodolliseen tunnustamiseen.

7. Kehottaa puhemiestään välittämään tämän päätöslauselman komissiolle, neuvostolle, sosiaali- ja talouskomitealle sekä alueiden komitealle.